CELEX: 32016R1387
Language: sk
Date: 2016-06-09 00:00:00
Title: Delegované nariadenie Komisie (EÚ) 2016/1387 z 9. júna 2016, ktorým sa menia prílohy I a III k nariadeniu Rady (ES) č. 2173/2005 na základe dobrovoľnej dohody o partnerstve s Indonéziou v prípade licenčného systému FLEGT na dovoz dreva do Európskej únie

18.8.2016   
            
            
               SK
            
            
               Úradný vestník Európskej únie
            
            
               L 223/1
            
         DELEGOVANÉ NARIADENIE KOMISIE (EÚ) 2016/1387
   z 9. júna 2016,
   ktorým sa menia prílohy I a III k nariadeniu Rady (ES) č. 2173/2005 na základe dobrovoľnej dohody o partnerstve s Indonéziou v prípade licenčného systému FLEGT na dovoz dreva do Európskej únie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (1), a najmä na jeho článok 10 ods. 1 a 3,
   keďže:
   
               (1)
            
            
               Dobrovoľná dohoda o partnerstve medzi Európskou úniou a Indonézskou republikou (ďalej len „dohoda“) bola ratifikovaná stranami a nadobudla platnosť 1. mája 2014.
            
         
               (2)
            
            
               V článku 14 ods. 5 písm. e) dohody sa stanovuje, že po zhodnotení fungovania indonézskeho systému overovania zákonnosti pôvodu dreva na základe kritérií stanovených v prílohe VIII k uvedenej dohode sa má spoločný výbor na vykonávanie dohody (ďalej len „výbor“) zriadený uvedenou dohodou dohodnúť na termíne začiatku prevádzky licenčného systému FLEGT.
            
         
               (3)
            
            
               V rámci spoločného nezávislého posúdenia indonézskeho systému overovania zákonnosti pôvodu dreva sa dospelo k záveru, že indonézsky systém overovania zákonnosti pôvodu dreva je spoľahlivý a spĺňa kritériá na posúdenie jeho funkčnosti stanovené v prílohe VIII k tejto dohode.
            
         
               (4)
            
            
               Obidve strany teraz môžu rozhodnúť o termíne začiatku prevádzky licenčného systému FLEGT v Indonézii.
            
         
               (5)
            
            
               Aby sa začala prevádzka licenčného systému FLEGT v Indonézii, musia sa najprv zmeniť prílohy I a III k nariadeniu (ES) č. 2173/2005 s cieľom zaradiť Indonézsku republiku a jej útvar informácií o licenciách do „Zoznamu partnerských krajín a ich určených licenčných orgánov“ uvedeného v prílohe I a do zoznamu produktov, na ktoré sa vzťahuje licenčný systém FLEGT v prílohe III „Produkty z dreva, na ktoré sa vzťahuje licenčný systém FLEGT iba v súvislosti so zodpovedajúcimi partnerskými krajinami“.
            
         
               (6)
            
            
               Nariadenie (ES) č. 2173/2005 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 2173/2005 sa mení tak, ako sa uvádza v prílohe k tomuto nariadeniu.
   Článok 2
   Príloha III k nariadeniu (ES) č. 2173/2005 sa mení tak, ako sa uvádza v prílohe k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 15. novembra 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. júna 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 30.12.2005, s. 1.
   
      PRÍLOHA
      Prílohy I a III k nariadeniu (ES) č. 2173/2005 sa menia takto:
      
                  1.
               
               
                  V prílohe I sa vkladá táto tabuľka:
                  
                              „Partnerská krajina
                           
                           
                              Určené licenčné orgány
                           
                        
                              INDONÉZSKA REPUBLIKA
                           
                           
                              
                                          Útvar informácií o licenciách (1)
                                          
                                       
                                    
                                          Ministry of Environment and Forestry
                                       
                                    
                                          Gedung Manggala Wanabakti Blok I Lantai 2
                                       
                                    
                                          Jln. Gatot Subroto – Senayan
                                       
                                    
                                          Jakarta – Pusat – Indonesia – 10270
                                       
                                    
                                          Tel.: +62 21 573 0268/269
                                       
                                    
                                          Fax: +62 21 573 7093
                                       
                                    
                                          E-mail: subditivlk@gmail.com; marianalubis1962@gmail.com
                                       
                                    
                        
            
                  2.
               
               
                  V prílohe III sa vkladá táto tabuľka:
                  
                              „Partnerská krajina
                           
                           
                              Položka HS
                           
                           
                              Opis
                           
                        
                              INDONÉZSKA REPUBLIKA
                           
                           
                              PRÍLOHA 44
                           
                        
                               
                           
                           
                              Palivové drevo, v polenách, klátoch, konároch, viazaniciach alebo podobných formách štiepky alebo triesky z dreva; piliny, zvyšky a odpad z dreva, tiež aglomerované v tvare klátov, brikiet, peliet alebo podobných formách
                           
                        
                              4401 21 
                           
                           
                              
                                          –
                                       
                                       
                                          Štiepky alebo triesky z dreva – – ihličnaté
                                       
                                    
                        
                              ex 4401 22 
                           
                           
                              
                                          –
                                       
                                       
                                          Štiepky alebo triesky z dreva – – neihličnaté (nie z bambusu ani z ratanu)
                                       
                                    
                        
                              4403 
                           
                           
                              Surové drevo, tiež odkôrnené, zbavené drevenej beli, alebo zhruba opracované do štvorcových tvarov. (Vývoz je zakázaný podľa indonézskych právnych predpisov. V súlade s článkom 3 ods. 3 dobrovoľnej dohody o partnerstve medzi Európskou úniou a Indonézskou republikou o presadzovaní práva a správe v lesnom hospodárstve a obchode s produktmi z dreva, ktoré sa dovážajú do Európskej únie (ďalej len „dobrovoľná dohoda o partnerstve medzi EÚ a Indonéziou“) (2), sa na produkty pod týmto kódom HS nesmie vydať licencia FLEGT, a tieto produkty sa preto nesmú dovážať do Únie).
                           
                        
                              ex 4404 10 
                           
                           
                              Drevné lubky, doštičky a pásiky a podobné výrobky – ihličnaté
                           
                        
                              ex 4404 20 
                           
                           
                              Drevné lubky, doštičky a pásiky a podobné výrobky – neihličnaté – – Drevné lubky, doštičky a pásiky
                           
                        
                              ex 4404 
                           
                           
                              Drevo na obruče; štiepané tyče; drevené koly, kolíky a stĺpiky, zašpicatené, avšak pozdĺžne nerozrezané; drevené tyče, hrubo opracované, ale nesústružené, neohýbané ani inak opracované, vhodné na výrobu vychádzkových palíc, dáždnikov, násad nástrojov alebo podobných výrobkov. (Vývoz je zakázaný podľa indonézskych právnych predpisov. V súlade s článkom 3 ods. 3 dobrovoľnej dohody o partnerstve medzi EÚ a Indonéziou sa na produkty pod týmto kódom HS nesmie vydať licencia FLEGT, a tieto produkty sa preto nesmú dovážať do Únie).
                           
                        
                              4406 
                           
                           
                              Železničné alebo električkové podvaly (pražce) z dreva. (Vývoz je zakázaný podľa indonézskych právnych predpisov. V súlade s článkom 3 ods. 3 dobrovoľnej dohody o partnerstve medzi EÚ a Indonéziou sa na produkty pod týmto kódom HS nesmie vydať licencia FLEGT, a tieto produkty sa preto nesmú dovážať do Únie).
                           
                        
                              ex 4407 
                           
                           
                              Drevo rezané alebo štiepané pozdĺžne, krájané alebo lúpané, hobľované, brúsené pieskom alebo spájané na koncoch, s hrúbkou presahujúcou 6 mm
                           
                        
                              ex 4407 
                           
                           
                              Drevo rezané alebo štiepané pozdĺžne, krájané alebo lúpané, nehobľované, nebrúsené pieskom ani nespájané na koncoch, s hrúbkou presahujúcou 6 mm. (Vývoz je zakázaný podľa indonézskych právnych predpisov. V súlade s článkom 3 ods. 3 dobrovoľnej dohody o partnerstve medzi EÚ a Indonéziou sa na produkty pod týmto kódom HS nesmie vydať licencia FLEGT, a tieto produkty sa preto nesmú dovážať do Únie).
                           
                        
                               
                           
                           
                              Listy na dyhy (vrátane tých, ktoré boli získané lúpaním vrstveného dreva), listy na preglejky alebo na podobné vrstvené dosky a ostatné drevo, pozdĺžne rezané, krájané alebo lúpané, tiež hobľované, brúsené pieskom, pozdĺžne spájané alebo spájané na koncoch, s hrúbkou nepresahujúcou 6 mm
                           
                        
                              4408 10 
                           
                           
                              
                                          –
                                       
                                       
                                          Ihličnaté
                                       
                                    
                        
                              4408 31 
                           
                           
                              Tmavočervené meranti, svetločervené meranti a meranti bakau
                           
                        
                              4408 39 
                           
                           
                              Ostatné, okrem ihličnanov, tmavočerveného meranti, svetločerveného meranti a meranti bakau
                           
                        
                              ex 4408 90 
                           
                           
                              Ostatné, okrem ihličnatého a tropického dreva špecifikovaného v 2. poznámke k podpoložkám k tejto kapitole (nie z bambusu ani z ratanu)
                           
                        
                               
                           
                           
                              Drevo (vrátane nezostavených doštičiek a vlysov na parketové podlahy), profilované (drážkované, žliabkované, s perami, skosené, spojené do V, vrúbkované, zaoblené alebo podobné) pozdĺž jednej alebo niekoľkých hrán, na koncoch alebo plochách, tiež hobľované, brúsené pieskom alebo spájané na koncoch.
                           
                        
                              4409 10 
                           
                           
                              
                                          –
                                       
                                       
                                          Ihličnaté
                                       
                                    
                        
                              ex 4409 29 
                           
                           
                              
                                          –
                                       
                                       
                                          Neihličnaté – Ostatné (nie z ratanu)
                                       
                                    
                        
                               
                           
                           
                              Drevotrieskové dosky, orientované trieskové dosky (OSB) a podobné dosky (napríklad trieskové dosky) z dreva alebo ostatných drevitých materiálov, tiež aglomerované živicami alebo ostatnými organickými spojivami
                           
                        
                              ex 4410 11 
                           
                           
                              
                                          –
                                       
                                       
                                          Z dreva – – Drevotrieskové dosky (nie z bambusu ani z ratanu)
                                       
                                    
                        
                              ex 4410 12 
                           
                           
                              
                                          –
                                       
                                       
                                          Z dreva – – Orientované trieskové dosky (nie z bambusu ani z ratanu)
                                       
                                    
                        
                              ex 4410 19 
                           
                           
                              
                                          –
                                       
                                       
                                          Z dreva – – Ostatné (nie z bambusu ani z ratanu)
                                       
                                    
                        
                              ex 4411 
                           
                           
                              Drevovláknité dosky alebo vláknité dosky z ostatných drevitých materiálov, tiež spájané živicami alebo ostatnými organickými spojivami (nie z bambusu ani z ratanu)
                           
                        
                               
                           
                           
                              Preglejky, dyhované dosky a podobné vrstvené dosky
                           
                        
                              4412 31 
                           
                           
                              
                                          –
                                       
                                       
                                          Ostatné preglejky pozostávajúce výlučne z drevených (okrem bambusových) listov, s každou vrstvou nepresahujúcou 6 mm hrúbky: – – Aspoň s jednou vonkajšou vrstvou z tropického dreva špecifikovaného v 2. poznámke k podpoložkám k tejto kapitole
                                       
                                    
                        
                              4412 32 
                           
                           
                              
                                          –
                                       
                                       
                                          Ostatné preglejky pozostávajúce výlučne z drevených (okrem bambusových) listov, s každou vrstvou nepresahujúcou 6 mm hrúbky: – – Ostatné, aspoň s jednou vonkajšou vrstvou z iného ako ihličnatého dreva
                                       
                                    
                        
                              4412 39 
                           
                           
                              
                                          –
                                       
                                       
                                          Ostatné preglejky pozostávajúce výlučne z drevených (okrem bambusových) listov, s každou vrstvou nepresahujúcou 6 mm hrúbky: – – Ostatné
                                       
                                    
                        
                              ex 4412 94 
                           
                           
                              
                                          –
                                       
                                       
                                          Ostatné: – – Latovky a spárovky (nie z ratanu)
                                       
                                    
                        
                              ex 4412 99 
                           
                           
                              
                                          –
                                       
                                       
                                          Ostatné: – – Ostatné: – – Vrstvené rezivo (zlepený odpad z dreva) (nie z ratanu) a – – – Ostatné (nie z ratanu)
                                       
                                    
                        
                              ex 4413 
                           
                           
                              Tzv. zhutnené drevo, v tvare klátov, dosiek, doštičiek alebo profilov (nie z bambusu ani z ratanu)
                           
                        
                              ex 4414 
                           
                           
                              Drevené rámy na obrazy, fotografie, zrkadlá alebo podobné predmety (nie z bambusu ani z ratanu)
                           
                        
                              ex 4415 
                           
                           
                              Debny, debničky, klietky, bubny a podobné obaly, z dreva; káblové bubny z dreva; jednoduché palety, skriňové palety a ostatné nakladacie plošiny, z dreva; nástavné rámy paliet z dreva (nie z bambusu ani z ratanu)
                           
                        
                              ex 4416 
                           
                           
                              Sudy, kade, škopky, korytá a ostatné debnárske výrobky a ich časti, z dreva, vrátane dúh (časti steny suda) (nie z bambusu ani z ratanu)
                           
                        
                              ex 4417 
                           
                           
                              Nástroje, telá nástrojov, násady a rukoväte k nástrojom, násady na zmetáky, na kefy a na štetce, z dreva; formy, kopytá a napínače obuvi, z dreva (nie z bambusu ani z ratanu)
                           
                        
                              ex 4418 
                           
                           
                              Výrobky stavebného stolárstva a tesárstva z dreva, vrátane pórovitých (voštinových) dosiek, zostavených podlahových dosiek a šindľov (nie z bambusu ani z ratanu)
                           
                        
                              ex 4419 
                           
                           
                              Stolový a kuchynský tovar, z dreva (nie z bambusu ani z ratanu)
                           
                        
                               
                           
                           
                              Intarzované a inkrustované drevo; skrinky, puzdrá a kazety na šperky alebo príbory a podobné výrobky, z dreva.
                           
                        
                              ex 4420 90 
                           
                           
                              
                                          –
                                       
                                       
                                          Ostatné – – Drevo vo forme guľatiny alebo hranolov s jednoduchým povrchovým spracovaním, vyrezávané alebo s jemnými závitami alebo maľované, bez významnej pridanej hodnoty alebo významnej zmeny tvaru (HS ex 4420909000  v Indonézii) (Vývoz je zakázaný podľa indonézskych právnych predpisov. V súlade s článkom 3 ods. 3 dobrovoľnej dohody o partnerstve medzi EÚ a Indonéziou sa na produkty pod týmto kódom HS nesmie vydať licencia FLEGT, a tieto produkty sa preto nesmú dovážať do Únie).
                                       
                                    
                        
                               
                           
                           
                              Ostatné výrobky z dreva
                           
                        
                              ex 4421 90 
                           
                           
                              
                                          –
                                       
                                       
                                          Ostatné – – Drievka na zápalky (nie z bambusu ani z ratanu) a – – Ostatné – – – Drevené dlažbové kocky (nie z bambusu ani z ratanu)
                                       
                                    
                        
                              ex 4421 90 
                           
                           
                              
                                          –
                                       
                                       
                                          Ostatné – – Ostatné – – – Drevo vo forme guľatiny alebo hranolov s jednoduchým povrchovým spracovaním, vyrezávané alebo s jemnými závitami alebo maľované, bez významnej pridanej hodnoty alebo významnej zmeny tvaru (HS ex 4421909900  v Indonézii) (Vývoz je zakázaný podľa indonézskych právnych predpisov. V súlade s článkom 3 ods. 3 dobrovoľnej dohody o partnerstve medzi EÚ a Indonéziou sa na produkty pod týmto kódom HS nesmie vydať licencia FLEGT, a tieto produkty sa preto nesmú dovážať do Únie).
                                       
                                    
                        
                              PRÍLOHA 47
                           
                        
                               
                           
                           
                              Vláknina z dreva alebo ostatných vlákninových celulózových materiálov; zberový (odpad a výmet) papier alebo lepenka:
                           
                        
                              4701 
                           
                           
                              Drevovina
                           
                        
                              4702 
                           
                           
                              Chemická drevná buničina, druhov na rozpúšťanie
                           
                        
                              4703 
                           
                           
                              Chemická drevná buničina, nátronová alebo sulfátová, iná ako druhov na rozpúšťanie
                           
                        
                              4704 
                           
                           
                              Chemická drevná buničina, sulfitová, iná ako druhov na rozpúšťanie
                           
                        
                              4705 
                           
                           
                              Drevná buničina získaná kombináciou mechanického a chemického rozvlákňovacieho procesu
                           
                        
                              PRÍLOHA 48 (3)
                              
                           
                        
                              ex 4802 
                           
                           
                              Nenatieraný papier a lepenka, druhov používaných na písanie, tlač alebo na ostatné grafické účely, a neperforované dierne štítky a dierne pásky, v kotúčoch alebo pravouhlých (vrátane štvorcových) listoch, akéhokoľvek rozmeru, iný ako papier položky 4801  alebo 4803 ; ručný papier a lepenka (nie z nedreveného ani z recyklovaného materiálu)
                           
                        
                              ex 4803 
                           
                           
                              Základný toaletný alebo papier používaný na výrobu toaletného papiera alebo jemných odličovacích obrúskov, uterákov alebo servítok a podobný papier druhov používaných v domácnosti alebo na hygienické účely, buničitá vata a pásy splstených buničinových vlákien, tiež krepované, plisované, razené, perforované, na povrchu farbené, na povrchu zdobené alebo potlačené, v kotúčoch alebo listoch (nie z nedreveného ani z recyklovaného materiálu)
                           
                        
                              ex 4804 
                           
                           
                              Nenatieraný kraft papier a kraft lepenka, v kotúčoch alebo listoch, iné ako papier a lepenka položky 4802  alebo 4803  (nie z nedreveného ani z recyklovaného materiálu)
                           
                        
                              ex 4805 
                           
                           
                              Ostatný nenatieraný papier a lepenka, v kotúčoch alebo listoch, ďalej nespracované alebo spracované postupmi špecifikovanými v poznámke 3 k tejto kapitole (nie z nedreveného ani z recyklovaného materiálu)
                           
                        
                              ex 4806 
                           
                           
                              Rastlinný pergamen, nepremastiteľný papier, pauzovací papier a pergamín a ostatné hladené priehľadné alebo priesvitné papiere, v kotúčoch alebo listoch (nie z nedreveného ani z recyklovaného materiálu)
                           
                        
                              ex 4807 
                           
                           
                              Kompozitný papier a lepenka (vyrobené zlepením plochých vrstiev papiera alebo lepenky so spojivom), na povrchu nenatierané ani neimpregnované, tiež vnútri zosilnené, v kotúčoch alebo listoch (nie z nedreveného ani z recyklovaného materiálu)
                           
                        
                              ex 4808 
                           
                           
                              Papier a lepenka, vlnité (tiež s nalepenými plochými listami na povrchu), krepované, plisované, razené alebo perforované, v kotúčoch alebo listoch, iné ako papier druhov opísaných v položke 4803  (nie z nedreveného ani z recyklovaného materiálu)
                           
                        
                              ex 4809 
                           
                           
                              Uhľový papier, samokopírovací papier a ostatné kopírovacie alebo pretlačovacie papiere (vrátane natieraného alebo impregnovaného papiera na rozmnožovacie blany alebo ofsetové matrice), tiež potlačené, v kotúčoch alebo listoch (nie z nedreveného ani z recyklovaného materiálu)
                           
                        
                              ex 4810 
                           
                           
                              Papier a lepenka, natierané na jednej alebo oboch stranách kaolínom alebo ostatnými anorganickými látkami, tiež so spojivom, bez akéhokoľvek ďalšieho náteru, tiež na povrchu farbené, na povrchu zdobené alebo potlačené, v kotúčoch alebo pravouhlých (vrátane štvorcových) listoch, akéhokoľvek rozmeru (nie z nedreveného ani z recyklovaného materiálu)
                           
                        
                              ex 4811 
                           
                           
                              Papier, lepenka, buničitá vata a pásy splstených buničinových vlákien, potiahnuté, impregnované, pokryté, na povrchu farbené, na povrchu zdobené alebo potlačené, v kotúčoch alebo pravouhlých (vrátane štvorcových) listoch, akéhokoľvek rozmeru, iné ako tovar druhov opísaných v položke 4803 , 4809  alebo 4810  (nie z nedreveného ani z recyklovaného materiálu)
                           
                        
                              ex 4812 
                           
                           
                              Filtračné bloky, tabule a dosky, z papieroviny (nie z nedreveného ani z recyklovaného materiálu)
                           
                        
                              ex 4813 
                           
                           
                              Cigaretový papier, tiež rezaný na určitý rozmer alebo v tvare zložiek alebo dutiniek (nie z nedreveného ani z recyklovaného materiálu)
                           
                        
                              ex 4814 
                           
                           
                              Tapetový papier a podobné krycie materiály na steny; okenný transparentný papier (nie z nedreveného ani z recyklovaného materiálu)
                           
                        
                              ex 4816 
                           
                           
                              Uhľový papier, samokopírovací papier a ostatné kopírovacie alebo pretlačovacie papiere (iné ako papier položky 4809 ), rozmnožovacie blany a ofsetové matrice, z papiera, tiež predkladané v škatuliach (nie z nedreveného ani z recyklovaného materiálu)
                           
                        
                              ex 4817 
                           
                           
                              Obálky, zálepky, neilustrované poštové karty a korešpondenčné lístky, z papiera alebo lepenky; škatule, tašky, náprsné tašky a písacie súpravy, z papiera alebo lepenky, obsahujúce potreby na korešpondenciu (nie z nedreveného ani z recyklovaného materiálu)
                           
                        
                              ex 4818 
                           
                           
                              Toaletný papier a podobný papier, buničitá vata alebo pásy splstených buničinových vlákien, druhov používaných v domácnosti alebo na hygienické účely, v kotúčoch so šírkou nepresahujúcou 36 cm, alebo narezané na určité rozmery alebo do tvaru; vreckovky, čistiace obrúsky, uteráky, obrusy, obrúsky, prestieradlá a podobné výrobky používané v domácnosti, na hygienické alebo nemocničné účely, odevy a odevné doplnky, z papieroviny, papiera, buničitej vaty alebo pásov splstených buničinových vlákien (nie z nedreveného ani z recyklovaného materiálu)
                           
                        
                              ex 4821 
                           
                           
                              Papierové alebo lepenkové štítky alebo nálepky všetkých druhov, tiež potlačené (nie z nedreveného ani z recyklovaného materiálu)
                           
                        
                              ex 4822 
                           
                           
                              Dutinky, cievky, potáče a podobné podporné telesá, z papieroviny, papiera alebo lepenky, tiež perforované alebo vytvrdzované (nie z nedreveného ani z recyklovaného materiálu)
                           
                        
                              ex 4823 
                           
                           
                              Ostatný papier, lepenka, buničitá vata a pásy splstených buničinových vlákien, narezané na určité rozmery alebo do tvaru; ostatné výrobky z papieroviny, papiera, lepenky, buničitej vaty alebo pásov splstených buničinových vlákien (nie z nedreveného ani z recyklovaného materiálu)
                           
                        
                              PRÍLOHA 94
                           
                        
                               
                           
                           
                              Sedadlá (iné ako sedadlá položky 9402 ), tiež premeniteľné na lôžka, a ich časti a súčasti
                           
                        
                              9401 61 
                           
                           
                              
                                          –
                                       
                                       
                                          Ostatné sedadlá s drevenou kostrou – – Čalúnené
                                       
                                    
                        
                              9401 69 
                           
                           
                              
                                          –
                                       
                                       
                                          Ostatné sedadlá s drevenou kostrou – – Ostatné
                                       
                                    
                        
                               
                           
                           
                              Ostatný nábytok a jeho časti a súčasti
                           
                        
                              9403 30 
                           
                           
                              
                                          –
                                       
                                       
                                          Kancelársky drevený nábytok
                                       
                                    
                        
                              9403 40 
                           
                           
                              
                                          –
                                       
                                       
                                          Kuchynský drevený nábytok
                                       
                                    
                        
                              9403 50 
                           
                           
                              
                                          –
                                       
                                       
                                          Spálňový drevený nábytok
                                       
                                    
                        
                              9403 60 
                           
                           
                              
                                          –
                                       
                                       
                                          Ostatný drevený nábytok
                                       
                                    
                        
                              ex 9403 90 
                           
                           
                              
                                          –
                                       
                                       
                                          Časti a súčasti: – – Ostatné (HS 9403 90 90  v Indonézii)
                                       
                                    
                        
                               
                           
                           
                              Montované stavby
                           
                        
                              ex 9406 00 
                           
                           
                              
                                          –
                                       
                                       
                                          Ostatné montované stavby: – – Z dreva (HS 9406 00 92  v Indonézii)
                                       
                                    
                        
                              PRÍLOHA 97
                           
                        
                               
                           
                           
                              Pôvodné rytiny, pôvodné tlače a pôvodné litografie
                           
                        
                              ex 9702 00 
                           
                           
                              Drevo vo forme guľatiny alebo hranolov s jednoduchým povrchovým spracovaním, vyrezávané alebo s jemnými závitami alebo maľované, bez významnej pridanej hodnoty alebo významnej zmeny tvaru (HS ex 9702000000  v Indonézii) (Vývoz je zakázaný podľa indonézskych právnych predpisov. V súlade s článkom 3 ods. 3 dobrovoľnej dohody o partnerstve medzi EÚ a Indonéziou sa na produkty pod týmto kódom HS nesmie vydať licencia FLEGT, a tieto produkty sa preto nesmú dovážať do Únie).
                           
                        
            
         (1)  V súlade s článkom 4 ods. 4 dobrovoľnej dohody o partnerstve Indonézia zriadila útvar informácií o licenciách, ktorý má slúžiť ako kontaktné miesto pre komunikáciu medzi príslušnými orgánmi členských štátov EÚ a indonézskymi licenčnými orgánmi. Útvar informácií o licenciách je útvar správy informácií, ktorý potvrdzuje informácie týkajúce sa vydávania dokumentu V-Legal/licencie FLEGT. Útvar informácií o licenciách je zároveň zodpovedný za všeobecnú výmenu informácií o systéme overovania zákonnosti pôvodu dreva a prijíma a uchováva príslušné údaje a informácie o vydávaní osvedčení o zákonnosti a licencií FLEGT. Tento útvar okrem toho odpovedá na otázky príslušných orgánov obchodných partnerov a zainteresovaných strán. Niektoré overovacie orgány, ktoré sú orgánmi na posudzovanie zhody akreditovanými indonézskym národným akreditačným orgánom (KAN), majú povolenie indonézskeho ministerstva lesného hospodárstva a životného prostredia konať ako licenčné orgány a toto ministerstvo má nad nimi dohľad. Aktualizovaný zoznam schválených licenčných orgánov je dostupný prostredníctvom útvaru informácií o licenciách, ako aj na webovej stránke: http://silk.dephut.go.id/index.php/info/lvlk“.
      
         (2)  Ú. v. EÚ L 150, 20.5.2014, s. 252.
      
         (3)  K papierovým produktom z nedreveného alebo recyklovaného materiálu sa prikladá formálny list indonézskeho ministerstva priemyslu potvrdzujúci použitie nedrevených alebo recyklovaných materiálov. Na takéto produkty sa nevydá licencia FLEGT.“